# **ΑΝΑΚΟΙΝΩΣΗ**

**ΠΡΑΚΤΙΚΗ ΑΣΚΗΣΗ ΧΕΙΜΕΡΙΝΟΥ ΕΞΑΜΗΝΟΥ 2017-8**

Οι φοιτητές/-τριες που πληρούν τις προϋποθέσεις και επιθυμούν να δηλώσουν **ΠΡΑΚΤΙΚΗ ΑΣΚΗΣΗ για το χειμερινό εξάμηνο 2017-18** θα πρέπει να συμπληρώσουν την αίτηση, την οποία μπορούν να βρουν είτε στο φάκελο στον πίνακα ανακοινώσεων σε έντυπη μορφή είτε στην ιστοσελίδα του Τμήματος (*ΓΡΑΜΜΑΤΕΙΑ > ΕΝΤΥΠΑ > Αίτηση Πρακτικής Άσκησης*) σε ηλεκτρονική μορφή.

Η Πρακτική Άσκηση στο επάγγελμα πραγματοποιείται σε **δύο τρίμηνα.** Στην αίτηση θα πρέπει να δηλωθούν τέσσερα (4) πλαίσια, σημειώνοντας την πρώτη και τη δεύτερη επιλογή. Η δήλωση των πλαισίων θα πρέπει να γίνει με τέτοιο τρόπο ώστε να φαίνεται ότι η Πρακτική Άσκηση θα πραγματοποιηθεί σε δύο διαφορετικά πλαίσια που θα καλύπτουν **διαφορετικές ηλικιακές ή διαγνωστικές ομάδες πληθυσμών ή διαφορετικές θεραπευτικές παρεμβάσεις** στο αντικείμενο της Εργοθεραπείας.

Όσοι από τους φοιτητές-τριες υποβάλλουν θέσεις Πρακτικής Άσκησης και για ιδιωτικούς φορείς θα πρέπει να συνυποβάλλουν τη βεβαίωση αποδοχής του φορέα (υπόδειγμα της βεβαίωσης αποδοχής βρίσκεται στην ιστοσελίδα του Τμήματος: *ΓΡΑΜΜΑΤΕΙΑ > ΕΝΤΥΠΑ > Υπόδειγμα Βεβαίωσης Αποδοχής Πρακτικής Φοιτητή/τριας του Τμήματος Εργοθεραπείας από το Φορέα Απασχόλησης*).

Η ανάρτηση των θέσεων πρακτικής του δημοσίου θα γίνει την Παρασκευή 8 Σεπτεμβρίου 2017 στον Πίνακα Ανακοίνωσης του Τμήματος Εργοθεραπείας.

Οι αιτήσεις, τόσο για τα δημόσια, όσο και για τα ιδιωτικά πλαίσια, θα κατατίθενται στη Γραμματεία του Τμήματος **από τη Δευτέρα 11 Σεπτεμβρίου 2017 έως και την Παρασκευή 15 Σεπτεμβρίου 2017.**

Για τη διευκόλυνση επικοινωνίας σημειώστε το τηλέφωνό σας και την ηλεκτρονική σας διεύθυνση με ευκρίνεια στην αίτηση.

## Η συνάντηση για την τοποθέτηση των φοιτητών/τριών και την

## ενημέρωση για την πρακτική άσκηση θα γίνει τη

## Δευτέρα 18 Σεπτεμβρίου 2017, ώρα 12:00 στην Αίθουσα Α6.

Η παρουσία σας στη συνάντηση αυτή ενδέχεται να είναι καθοριστική για τη διευκόλυνση της διαδικασίας της Πρακτικής σας Άσκησης.

**Η Επιτροπή Πρακτικής Άσκησης**

Μαρία Κουλουμπή

Μοροζίνη Μαριάννα

Πολίτης Ιωάννης